pythainlp/thai-wiki-dataset-v3 huggingface dataset:
เอแม็ท/การคิดและทำคะแนน

1.จากช่องคะแนนพิเศษทั้ง 4 แบบ คือ ช่องสีแดง (ทั้งสมการx3) ช่องสีเหลือง (ทั้งสมการx2) ช่องสีฟ้า (คูณ 3 เฉพาะตัวที่ทับช่อง) และช่องส้ม (คูณ 2 เฉพาะตัวที่ทับช่อง) หากเกิดกรณีที่ผู้เล่นลงสมการที่มีเบี้ยตัวเลขที่เล่นใหม่ทับช่องพิเศษมากกว่า 1 ช่องแล้ว คะแนนที่ได้จะนับคะแนนพิเศษเบี้ยแต่ละตัวก่อนแล้วค่อยนำมาคิดช่องพิเศษ ขอทั้งสมการ ตัวอย่างเช่น เมื่อผู้เล่นเล่น 7x7 = 6x0 ตัวเลข 7 มีค่า 2 แต้ม ทับบนช่องสีฟ้า (เฉพาะตัวคูณ 3 ) เครื่องหมาย = มีค่า 1 แต้มทับช่องสีส้ม (เฉพาะตัวคูณ 2) เครื่องหมายคูณทับช่องสีเหลือง (ทั้งสมการคูณ 2) คะแนนของการเล่นครั้งนี้เท่ากับ [(2×3) +2+2+ (1×2) +2+2+1]×2=17×2=34 แต้ม
2.ช่องพิเศษต่างๆนั้น สามารถใช้ในการเล่นทับลงไปครั้งแรกเท่านั้น ในการเล่นครั้งต่อมเบี้ยที่ทับอยู่บนช่องพิเศษแล้วนั้นให้นับคะแนนเฉพาะค่าเบี้ยเท่านั้น
ดูเพิ่ม

อุปกรณ์และความหมาย
วิธีเล่น
การสิ้นสุดเกมส์
ส่วนพิเศษในการเล่น
หลักการคำนวณเบื้องต้น
เอแม็ท/การสิ้นสุดเกมส์

1.เกมจะสิ้นสุดเมื่อผู้เล่นใช้เบี้ยที่มีอยู่จนหมด (หลังจากเบี้ยในถุงหมดแล้ว)
2.ในขณะเดียวกันฝ่ายตรงข้ามยังคงมีเบี้ยเหลืออยู่ ให้หาคะแนนรวมของตัวเบี้ยนั้นแล้วคูณด้วย 2 นำไปบวกให้กับผู้เล่นที่เป็นคนลงเบี้ยหมดก่อน (ยกเว้น BLANK ไม่ต้องติดลบ)
3.ในกรณีที่ผู้เล่นทั้งสองฝ่าย ไม่สามารถเล่นตัวเบี้ยที่เหลือในแป้นของเขาทั้งสองแล้ว และบอกผ่านครบสามครั้ง ก็ถือว่าเกมการเล่นสิ้นสุดลง การนับคะแนนโดยที่เอาคะแนนของเบี้ยที่เหลืออยู่ในแป้นลบออกจากคะแนนของตนเองโดยที่ไม่ต้องคูณ 2 (คะแนนของ BLANK เท่ากับศูนย์)
ดูเพิ่ม

อุปกรณ์และความหมาย
วิธีเล่น
การคิดและทำคะแนน
ส่วนพิเศษในการเล่น
หลักการคำนวณเบื้องต้น
เอแม็ท/ส่วนพิเศษในการเล่น

1.การขอเปลี่ยนตัว ผู้เล่นสามารถขอเปลี่ยนเบี้ยได้โดยต้องเสียการเล่น 1 ตา การเปลี่ยนสามารถเปลี่ยนได้ตั้งแต่ 1-8 ตัว ยกเว้นถ้าตัวเบี้ยในถุงไม่ถึง 5 ตัว ไม่สามารถเปลี่ยนเบี้ยได้อย่างเด็ดขาด
2.การทำบิงโกเอแม็ท ในระหว่างการเล่นผู้เล่นคนใดสามารถลงเบี้ยได้ครบ 8 ตัวลงบนแป้นพร้อมกันในตาเดียว ผู้เล่นคนนั้นจะได้รับคะแนนพิเศษเพิ่มขึ้นอีก 40 คะแนน นอกเหนือจากคะแนนที่ได้จากตาเล่นปกติ
3.การขอชาเล้นจ์ (CHALLENGE) หากผู้เล่นฝ่ายใดฝ่ายหนึ่งเล่นลงสมการแล้วอีฝ่ายเห็นว่าผิดพลาดผู้เล่นขอเรียกชาเล้นจ์ได้เพื่อดูว่าถูกหรือเปล่าโดยอาจใช้เครื่องคิดเลขช่วย หากถูกต้องแล้วผู้ขอตรวจจะเสียตาเล่นไปหนึ่งตา แต่หากผิด ผู้ที่ลงผิดจะต้องยกตัวเบี้ยทั้งหมดในตานนั้นออกและได้คะแนนเป็นศูนย์
4.เวลา ควรกำหนดเวลาในการลงแต่ละครั้งเพื่อความสนุกสนานในปกติไม่เกิน 3 นาทีในการเล่นแต่ละครั้ง
5.การผสมตัวเลข การลงเบี้ยแต่ละครั้งนั้นสามารถนำเลขโดด (0-9) จำนวน 2-3 ตัวมาวางติดกันเพื่อประกอบเป็นเลข 2 หลักได้ เช่น ใช้เบี้ย 1และ 2 มาประกอบเป็นเลข 12ได้ หรือใช้เบี้ย 1,8และ5 มาต่อเป็น185
6.การเปลี่ยนค่าเป็นเลขลบ สามารถเอาเครื่องหมายลบ มาวางไว้หน้าเบี้ย 1-20 และจำนวนต่างๆที่เกิดจากข้อ 5 เพื่อให้เป็นค่าลบได้ เช่น -6 = 4-10 หรือ -5 = -5 แต่ห้ามวางเครื่องหมายบวกลบคูณหารไว้ติดกัน เช่น -7 = 6+ -3 ไม่ได้
7.ห้ามใช้ 0 ไปต่อหน้าตัวเลขทุกจำนวน เช่น 07,012 ถือว่าใช้ไม่ได้ทั้งหมด
8.ห้ามใช้เครื่องหมาย (+) หรือเครื่องหมาย (-) เติมหน้าตัวเลข 0
9.ห้ามใช้เครื่องหมาย (+) เติมหน้าตัวเลข เช่น +7 = 5+2
ดูเพิ่ม

อุปกรณ์และความหมาย
วิธีเล่น
การคิดและทำคะแนน
การสิ้นสุดเกมส์
หลักการคำนวณเบื้องต้น
เอแม็ท/หลักการคำนวณเบื้องต้น

1.หาก “เครื่องหมาย × และ ÷ ”หรือ เครื่องหมาย + และ – อยู่ด้วยกัน ต้องทำตามลำดับก่อนหลัง เช่น 8×3÷6 = 1+1+2 = 4 หรือ 7-4+5 = 3+5 = 8
2.ต้องกระทำเครื่องหมายคูณและหารก่อนเครื่องหมายบวกลบ เช่น 4×3+4 ต้องคิดเป็น (4×3) +4 = 12+4 = 16 4×9÷2+5 = 23 ต้องคิดเป็น (4×9÷2) +5 = 18+5 = 8
3.ห้ามนำ 0 เป็นตัวหาร แต่หากใช้เป็นตัวตั้งแล้วจะหารด้วยเลขอะไรผลลัพธ์ได้ 0 เสมอ เช่น 5÷0 = หาค่าไม่ได้ แต่ 0÷5 = 0
4.ตัวอย่างการลงตัวโดยขยายสมการที่มีอยู่แล้วเมื่อผู้เล่นไม่มีเครื่องหมาย = เช่น จาก 2×2+1 = 10×1-5 เป็น 12÷3+1×1 = 10×1-5÷1 นอกจากนี้สามารถขยายต่อไปได้อีกโดยคงให้สมการสมดุล รวมถึงการทำให้สมมูลกัน เช่น 4+5 = 3×3÷1 เป็น 4+5 = 3×3÷1 = 81÷9
5.สมการสามารถคิดเป็นเศษส่วนได้ เช่น 2÷4 = 4÷8 น้อย น้อย
ดูเพิ่ม

อุปกรณ์และความหมาย
วิธีเล่น
การคิดและทำคะแนน
การสิ้นสุดเกมส์
ส่วนพิเศษในการเล่น
สารสนเทศศาสตร์สุขภาพ

สารสนเทศศาสตร์สุขภาพ (Health Informatics ชื่อย่อ HI) เป็นขอบเขตของงานวิชาการหรือวิชาชีพในด้าน 1) การใช้คอมพิวเตอร์เพื่อการแพทย์ 2) การศึกษาและทฤษฎีการพัฒนาของข้อมูล, กระบวนการความรู้และความคิดของผู้ประกอบการและผู้ใช้ ซึ่งเป็นความรู้ด้านวิทยาศาสตร์และวิศวกรรมความรู้ของแพทย์, พยาบาลและผู้ใช้ทั้งหมดของอุปกรณ์สารสนเทศเหล่านี้
สารสนเทศศาสตร์สุขภาพเป็นรากฐานที่ลึกซึ้งในเวชศาสตร์ปริวรรต ซึ่งเป็นการปฏิบัติในการวิเคราะห์ชุดข้อมูลที่ได้จากบันทึกของคลินิก และข้อมูลการวิจัยทางคลินิก ตลอดจนการแปลผลไปสู่การตัดสินใจในอนาคตในหลายสาขาวิชาที่เกี่ยวกับสุขภาพ รวมทั้งการปฏิบัติทางคลินิก, การวิจัยทางคลินิก, วิทยาการคอมพิวเตอร์และวิศวกรรมศาสตร์, ปฏิสัมพันธ์ระหว่างมนุษย์กับคอมพิวเตอร์ (HCI), ประชานศาสตร์, จิตวิทยาและอื่น ๆ
ครอบคลุมคลื่นความถี่จากการประยุกต์ (ได้รับบางสิ่งบางอย่างในการทำงาน) กับทฤษฎี (เรียนรู้วิธีการทำงานหรือทำไมถึงไม่เป็นเช่นนั้น)
มีเรื่องที่น่าสนใจพิเศษมากมายภายในสารสนเทศศาสตร์สุขภาพ ซึ่งตรงกับความเชี่ยวชาญพิเศษหลายอย่างในการแพทย์ เช่น การพยาบาล, รังสีวิทยา, ภาพวินิจฉัย, เวชศาสตร์ชันสูตร (เวชศาสตร์) เช่นเดียวกับเวชศาสตร์ฉุกเฉิน
แหล่งข้อมูลอื่น

AMIA Principal professional organization of general health informatics.
NCEMI National Center of Emergency Medicine Informatics - Excellent Emergency Medicine stuff -
eMedicine/emerg eMedicine Online Textbook of Emergency Medicine
Traditional Textbook format Online Emergency Medicine Text
(and many other medical texts now)
authored, controlled content chapters, look like traditional textbook chapters, but online and free
เดอะซิมส์ 2/มนุษย์ต้นไม้

มนุษย์ต้นไม้
เป็นสิ่งมีชวิตชนิดใหม่ที่ถือกำเนิดขึ้นในเดอะซิมส์ สี่ฤดูแสบ ที่เมืองริเวอร์บลอสซั่มฮิลล์ มีมนุษย์ต้นไม้อยู่แล้วชื่อว่าโรส 
วิธีการเป็นมนุษย์ต้นไม้
คุณต้องซื้อต้นแอปเปิลทิพย์ มะนาวทิพย์ ส้มทิพย์ มาไว้ในบ้านของคุณซึ่งต้นไม้เหล่านี้จะป่วย(อมโรค) คุณต้องฉีดพ่นใส่ต้นไม้ ซึ่งทำได้วันละครั้ง คุณต้องฉีดพ่นไปเรื่อยๆ ประมาณ 20-30ครั้ง ต้นไม้นั้นก็จะมีชีวิต
คู่มือการศึกษาพยาบาล

คู่มือการศึกษาพยาบาล (Nursing Study Guide) มีวัตถุประสงค์เพื่อเป็นเพียงเพื่อเป็นคู่มือการศึกษาสำหรับพยาบาล เนื้อหามีวัตถุประสงค์สำหรับนักเรียนที่มีความประสงค์เป็นพยาบาลจดทะเบียน (Registered Nurses หรือ RN) และการลงทะเบียนเรียนพยาบาล (ใบอนุญาตประกอบการพยาบาล) โดยคัดกรองเนื้อหาสำหรับการทำความเข้าใจได้ง่ายสำหรับนักเรียนที่จะทำความเข้าใจต่อสิ่งที่อ่านนี้
คู่มือนี้มีวัตถุประสงค์เพื่อเป็นคู่มือการศึกษา มิได้เป็นเนื้อหาที่รวมทุกอย่าง บทเรียนต่างๆ ล้วนได้รับการจัดกลุ่มตามแบบแผนสุขภาพของกอร์ดอน
บทเรียน

ความสำเร็จขั้นพื้นฐาน - วิธีการสู่การประสบความสำเร็จขั้นพื้นฐานของนักเรียนพยาบาล
การประเมินอาการ
สัญญาณสำคัญ
ความปลอดภัย
สุขภาพ
การบริหารยา
เภสัชวิทยา/ยาปฏิชีวนะ
ปัญหาทางโภชนาการ
การกำจัดปัสสาวะ
การกำจัดของลำไส้
ความรู้สึก
การจัดการความเจ็บปวด
ผิวหนังและบาดแผล
การให้ออกซิเจน
ของเหลวและเกลือแร่
การพยาบาลผ่าตัด
สุขภาพแบบองค์รวม
ฟุตบอลโลก 2006

ฟุตบอลโลก 2006 จัดขึ้นที่ประเทศเยอรมนีในวันที่ 9 มิถุนายน ถึง 9 กรกฎาคม ค.ศ. 2006 ซึ่งเป็นการแข่งขันฟุตบอลโลกครั้งที่ 18
ทีมชาติอิตาลีคว้าแชมป์ฟุตบอลโลกครั้งนี้ด้วยการเอาชนะฝรั่งเศส ในการยิงจุดโทษ 5-3 หลังเสมอกัน 1-1 ประตู อันดับสามตกเป็นของเจ้าภาพเยอรมนีหลังเอาชนะโปรตุเกส 3-1 ประตู
รอบอุ่นเครื่อง

จากการแยกตัวออกจากยูโกสลาเวีย, เซอร์เบีย และมอนเตเนโกร ยังคงให้เซอร์เบียและมอนเตเนโกรเล่นในทีมเดียวกัน
ทีมตรินิแดดและโตเบโกสามารถเข้ารอบสุดท้ายได้เป็นครั้งแรก
เกี่ยวกับฟุตบอลโลก 2006
เพลงธีม (Theme Song) ของการแข่งขันฟุตบอลโลกปี 2006 คือเพลง The Time Of Our Lives (เวลาแห่งชีวิตเรา) ขับร้องโดย อิล ดิโว่ ร่วมกับ โทนี่ แบรกซ์ตัน ส่วนอีกเพลงที่ถือว่าเป็นเพลงสดุดี (anthem) ของการแข่งขันครั้งนี้มีชื่อว่า Celebrate The Day (ฉลองให้วันนั้น) ขับร้องโดยนักร้องเยอรมัน Herbert Grönemeyer ร่วมกับนักร้องชาวแอฟริกัน Amadou & Mariam ทั้งสองเพลงนี้อยู่ในอัลบั้ม Voices From The FIFA World Cup (เสียงร้องจากฟุตบอลโลก) ซึ่งเป็นอัลบั้มที่วางขายทั่วโลก โดยมีความพิเศษที่แต่ละประเทศที่วางขายก็จะมีเพลงพิเศษที่ถือว่าเป็นเพลงฟุตบอลโลกประจำประเทศนั้น โดยเพลงพิเศษของประเทศไทยมีสองเพลงคือ Give it all you got ขับร้องโดยวง Same Same และ อาภาพร นครสวรรค์ อีกเพลงหนึ่งคือ Believe in your dream ขับร้องโดย Q (วง Flure), Same Same, Mint, Lina, First (Slot Machine), Thames & Martin
สัญลักษณ์ของการแข่งขันครั้งนี้คือสิงโตชื่อ Goleo VI และ Pille
แหล่งข้อมูลอื่น
แฮร์รี่ พอตเตอร์กับศิลาอาถรรพ์

REDIRECT แฮร์รี่ พอตเตอร์/แฮร์รี่ พอตเตอร์กับศิลาอาถรรพ์
เทวากับซาตาน

เทวากับซาตาน (Angels & Demons) เป็นนวนิยายแนวลึกลับ/วิทยาศาสตร์/สืบสวนของแดน บราวน์ ตีพิมพ์ในปี ค.ศ. 2000 (พ.ศ. 2543) และเป็นหนึ่งในหนังสือขายดี เป็นหนังสือตอนแรกในชุด "โรเบิร์ต แลงดอน" ศาสตราจารย์ด้านศาสตร์สัญลักษณ์แห่งมหาวิทยาลัยฮาร์วาร์ด ซึ่งเป็นตัวละครเอกในนิยายภาคต่ออันมีชื่อเสียงโด่งดัง คือ รหัสลับดาวินชี
ภาพปกใช้เทคนิคการวาดแบบ แอมบิแกรม ประดิษฐ์โดย จอห์น แลงดอน ซึ่งกลายมาเป็นนามสกุลของตัวเอกในเรื่องนี้
สารบัญ

เบื้องหลัง — ข้อมูลพื้นฐานในตำนาน ซึ่งนวนิยายนี้ได้ยึดตาม
ส่วนที่ต่างจากความเป็นจริง — สถานที่และวิธีดำเนินของนวนิยายที่ต่างไปจากความเป็นจริง
เป้าหมายหนังสือ

อ้างอิง
แหล่งข้อมูลอื่น
เดอะซิมส์ 2/ธุรกิจภัตตาคาร

ธุรกิจภัตตาคาร เป็นธุรกิจที่ มีลูกค้าเยอะ และเป็นธุรกิจที่ง่ายด้วย สามารถทำได้โดยไม่ยาก
ถ้าหากคุณไม่อยากจะให้ใครมาเป็น พ่อครัว/เชฟ ให้ฝึกซิมส์คุณให้มีทักษะด้านอาหารให้เยอะๆ เพราะถ้าน้อยจะไม่สามารถทำอาหาร
บางอย่างได้ และถ้าไม่อยากจ้าง บริกร ให้ฝึกซิมสืของคุณอีกคนนึงให้มีทักษะ ร่างกาย สูง ถ้าต่ำเกินไป(1-4 ขีด) 
จะทำให้มีการทำอาหารหกใส่ลูกค้าได้สูง และพนักงานต้อนรับถ้ามีทักษะ การแสดงออกสูง ก็ไม่ต้องห่วงแล้วแต่ตำแหน่งนี้
ใครๆก็สามารถทำได้ทั้งนั้นไม่จำเป็นต้องมีทักษะ
อุปกรณ์ในธุรกิจภัตตาคาร
1.โต๊ะและเก้าอี้ เพื่อให้ลูกค้านั่งทานอาหาร ควรมีเก้าอี้ 2 ตัวต่อ 1 โต๊ะ ขึ้นไป จะเป็นการพอใจกับลูกค้ามาก
2.โต๊ะปรุงอาหาร เป็นที่ปรุงอาหารของเชฟ
3.โต๊ะต้อนรับ เป็นที่สำหรับพนักงานต้อนรับ
4.สิ่งของตกแต่งต่างๆ
ตำแหน่งในธุรกิจภัตตาคาร
1.เชฟ/พ่อครัวแม่ครัว
2.บริการ (ควรมี 2 คน ขึ้นไป)
3.พนักงานต้อนรับ
4.ผู้จัดการ
วัตถุแห่งหนี้

เปลี่ยนทาง หนี้/บทที่ 1#วัตถุแห่งหนี้
กฎหมายลักษณะหนี้

เปลี่ยนทาง หนี้
การทำสมาธิ

การทำสมาธิ ไม่ต้องคอยให้ใจสงบ สามารถทำได้ทุกที่ ทุกเวลา แต่ถ้าต้องการความต่อเนื่องยาวนาน และให้ได้ผลการปฏิบัติที่ดีนั้น
มีหลักการเบื้องต้นและขั้นตอนดังนี้

บริโภคน้ำอาหารมิให้อิ่มไป หิวไป ถ่ายท้อง แปรงฟัน อาบน้ำ เช็ดตัว ให้เรียบร้อย เตรียมร่างกายให้สะอาด นุ่งชุดที่ไม่คับตัว ผ้าเบาๆ สบายๆ
หามุมสงบ ไม่เสียงดัง ไม่อึกทึก ไม่มีการรบกวนจากภายนอกได้ง่าย มีอุณหภูมิพอดี ๆ ที่นั่งที่รู้สึกสบายกับเรา เช่น อายุมากเข่าไม่ดีอาจนั่งบนเก้าอี้ก็ได้
นั่งขาขวาทับขาซ้าย มือขวาทับมือซ้าย หรือวางมือตามสะดวกที่อื่นๆ จะเป็นที่หน้าตักก็ได้ บนเข่าก็ได้ ถ้าบนเข่าอาจหงายหรือคว่ำมือก็ได้
หลับตาเบาๆ ให้ขนตาชนกัน แต่อย่าเม้มตา
ขยับท่าทางให้รู้สึกว่าสบาย สังเกตตัวเองว่ามีการเกร็งไหม ถ้ามีขยับผ่อนคลายความรู้สึกไม่ให้เกร็ง
ทำใจให้โล่ง โปร่ง เบา สบาย ปล่อยวางสิ่งต่างๆ ในใจ ละปริโพธ หรือความกังวลต่าง ๆ ชั่วคราว อาจตั้งกำหนดเวลาในใจ ว่าจะอุทิศให้เวลาระหว่างนี้แก่การภาวนา ทำใจให้มีความสุขเพราะแค่เราอยากมีความสุข จิตเราก็จะมีความสุขทันที ทำใจให้สนุกกับการปฏิบัติธรรม
เมื่อสบายดีแล้ว ให้ภาวนาในใจ จะใช้ความรู้สึกจับกับลมหายใจ หายใจเข้าสั้นก็รู้ หายใจออกสั้นก็รู้ หายใจเข้ายาวก็รู้ หายใจออกยาวก็รู้ โดยไม่ต้องใช้คำบริกรรมก็ได้ จะใช้คำบริกรรมว่า ว่า พุท เมื่อหายใจออกให้กำหนดว่า โธ ก็ได้ หรือจะใช้คำบริกรรมอื่นๆ เช่น นับ 1,2,3 .. ไปเรื่อยๆ เมื่อหายใจเข้าออกครั้งหนึ่ง หรือ นะมะ-พะธะ ก็ได้เช่นกัน (วิธีการเหล่านี้ เป็นวิธีการของโบราณจารย์)
ในระหว่างการปฏิบัติธรรม อาจจะมีเรื่องฟุ้งซ่านเข้ามาเป็นระยะ อย่าสนใจ ถ้าจิตวอกแวกจนสนใจเรื่องอื่น เมื่อได้สติ ให้เริ่มภาวนาใหม่
อาจรู้สึกเมื่อย คัน ปวด ให้อดทน ถ้าทนไม่ไหวให้เปลี่ยนอิริยาบถแก้ เช่นเกาที่คัน แต่ให้ทำอย่างมีสติ เช่น ภาวนาว่า เมื่อยหนอๆ คันหนอๆ เกาหนอๆ ซึ่งถ้าจะลุกมาเดินจงกรมจนกว่าจะหายเวทนาก็ได้
เมื่อใจเริ่มสงบดีแล้ว จิตกำลังผ่านขณิกสมาธิ กำลังย่างเข้าอุปจารสมาธิ อาจจะมีความรู้สึกแปลกๆ มีอาการต่างๆกันไปตามสภาวะจิต ของแต่ละคน เช่นตัวหมุน ตัวเบา สั่น ขนลุกและอื่นๆ ก็ให้วางเฉยไปตั้งใจภาวนาเรื่อยๆ
เมื่อจิตเป็นสมาธิมากขึ้น คำภาวนาจะหายไป ให้กำหนดสภาวะที่รับรู้ได้เด่นชัดในจิต แล้วให้จิตไปจับไว้แทน เช่น ลมหายใจ
เมื่อจิตมีสมาธิกล้าขึ้นจิตจะนิ่งสงบเหมือนผิวน้ำที่ไร้คลื่น จิตจะกำหนดอะไรเป็นองค์ภาวนาไม่ได้ชั่วคราว เราอาจจะตกใจว่าไม่มีอะไรให้กำหนดได้อาจหลุดจากสมาธิ ให้พิจารณาว่า สภาวะที่กำหนดอะไรมิได้ เป็น ธรรมชาติ คือเป็นความจริงให้กำหนดความจริงนี้แทน
เมื่อทรงอารมณ์ไว้ได้อุคคหนิมิตจะเกิดขึ้น เหมือนน้ำนิ่งจะเห็นก้นสระ จิตจะเห็นภาพสัญญาที่เก็บในภวังคจิต (จิตใต้สำนึก) คือ อารมณ์ภาวนาที่กำหนดไว้ชัดขึ้นในจิต
เมื่อใจนิ่งได้ระดับนึง จะเริ่มเห็นความสว่างจากภายใน เป็นการเห็นด้วยใจ ไม่ว่าจะเกิดอะไรขึ้น อันให้เกิดความเชื่อทางพุทธศาสนาต่างๆ เช่น เห็นสิ่งลี้ลับ กายทิพย์ต่างๆ หรือมีภาพ ให้เห็นเป็นเรื่องราวต่างๆ เช่นในอดีต หรือชาติที่แล้วมา หรือเหตุการณ์ในอนาคต ให้ทำใจเฉยๆอย่างเดียว หากมีข้อสงสัย หรือมีคำถาม มีสิ่งผิดปกติอะไรก็ช่าง ก็ให้บอกตัวเองว่า คิดไปเอง เพราะเราไม่อาจทราบได้ว่านิมิตรนั้นจริงเท็จเพียงใด จงอย่าสนใจให้ทำสมาธิต่อไป เพราะแม้จะจริงก็จะทำให้เราล่าช้า ถ้าไม่จริงอาจทำเราเป็นมิจฉาทิฏฐิ หรือ อาจเสียสติได้ ถ้าคุมจิตมิได้ก็ให้แผ่เมตตาแก่เจ้ากรรมนายเวร
เมื่อจิตเข้าสู่อัปปนาสมาธิจะเห็นปฏิภาคนิมิตร แต่ถ้ากำหนดอานาปานสติ และวิปัสสนา จะเห็นขันธ์ 5 เกิดดับขึ้น ให้ระวังวิปัสสนูปกิเลส ถ้าผ่านไปได้ก็จะทำลายวิปลาสต่างๆ และบรรลุฌาน (ถ้าเน้นสมถกรรมฐาน) หรือญาน (ถ้าเน้นวิปัสสนา) ตามลำดับ

แหล่งข้อมูลอื่น
ยูกิโอ

ยูกิโอ (遊☆戯☆王; Yu-Gi-Oh!) คือ การ์ดเกมที่ใช้ทักษะการเล่นและความคิดเฉพาะตัว ในการเล่นจะมีสองฝ่าย (สามารถเล่นมากกว่า 2 คนขึ้นไปได้) แต่ละฝ่ายจะมีไลฟ์พอยต์หรือค่าชีวิตคนละ 8000 จุด หรือ 4000 จุด เริ่มแรกจะมีฝ่ายไหนเริ่มก่อนก็ได้ การ์ดในมือของทุกคนจะต้องมี 5 ใบ ถ้าเราเริ่มก่อนจะจั่วการ์ดอีก 1 ใบ ถ้ามีมอนสเตอร์ระดับไม่เกิน 4 ดาว สามารถอัญเชิญ (summon) มอนเตอร์ตัวนั้นในสภาพหงายหน้าตั้งโจมตี (แนวตั้ง) หงายหน้าตั้งป้องกัน (แนวนอน) ได้หรือจะอัญเชิญในสภาพคว่ำตั้งป้องกันได้ (ถ้าเป็นมอนสเตอร์เอฟเฟกต์รีเวิร์สถ้าจะใช้เอฟเฟกต์ต้องคว่ำตั้งป้องกันเท่านั้น) และถ้ามีการ์ดกับดักอยู่บนมือจะต้องเซ็ตไว้ในโซนเวทย์กับดักก่อนส่วนเวทต้องใช้ในเทิร์นเราเท่านั้น (ต้องเป็นเวทความเร็วสูงเท่านั้นจึงจะใช้ในเทิร์นอีกฝ่ายได้)
ทั้งนี้ ยูกิโอเทรดดิงการ์ดเกม ได้ทำการจำหน่ายมาแล้วกว่า 12 ปี โดยมีการจำหน่ายอย่างเป็นทางการใน 45 ประเทศ รวมถึงได้รับการบันทึกกินเนสส์เวิลด์เรคอร์ดในเดือนมีนาคม ค.ศ. 2011 ว่าเป็นการ์ดที่มียอดจำหน่ายมากที่สุดในโลก ด้วยจำนวนกว่า 25,175 ล้านใบ
กฏการอัญเชิญมอนสเตอร์

อัญเชิญมอนสเตอร์ 1-4 ดาว ไม่ต้องสังเวยมอนสเตอร์
อัญเชิญมอนสเตอร์ 5-6 ดาว ต้องสังเวยมอนสเตอร์ 1 ตัว
อัญเชิญมอนสเตอร์ 7 ดาวขึ้นไป ต้องสังเวยมอนสเตอร์ 2 ตัว
ดูเพิ่ม


ยูกิโอ ZEXAL‎
อ้างอิง
แหล่งข้อมูลอื่น
มรดกตกทอด

REDIRECT มรดก/บททั่วไป#การตกทอดแห่งมรดก
กฎหมายลักษณะมรดก

REDIRECT มรดก
กฎหมายมรดก

REDIRECT มรดก
เลขนัยสำคัญ

เลขนัยสำคัญ (significant figure) คือ จำนวนหลักของตัวเลขที่แสดงความเที่ยงตรงของปริมาณที่วัดหรือคำนวณได้ ดังนั้นตัวเลขนัยสำคัญจึงประกอบด้วยตัวเลขทุกตัวที่แสดงความแน่นอน (certainty) รวมกับตัวเลขอีกตัวหนึ่งที่แสดงความไม่แน่นอน (uncertainty) ซึ่งขึ้นอยู่กับอุปกรณ์ที่เราเลือกใช้ด้วย
แนวปฏิบัติในการใช้เลขนัยสำคัญ

ตัวเลขที่ไม่ใช่ 0 (ศูนย์) เป็นเลขนัยสำคัญ เช่น

845 มีเลขนัยสำคัญ 3 ตัว
2.754 มีเลขนัยสำคัญ 4 ตัว

เลข 0 (ศูนย์) ที่อยู่ระหว่างตัวเลขถือเป็นเลขนัยสำคัญ เช่น

409 มีเลขนัยสำคัญ 3 ตัว
50,802 มีเลขนัยสำคัญ 5 ตัว

เลข 0 (ศูนย์) ที่อยู่ทางซ้ายของตัวเลขที่ไม่ใช่ศูนย์ ไม่ถือเป็นเลขนัยสำคัญ จุดมุ่งหมายก็เพื่อแสดงตำแหน่งของจุดทศนิยม เช่น

0.03 มีเลขนัยสำคัญ 1 ตัว
0.00006972 มีเลขนัยสำคัญ 4 ตัว

เมื่อตัวเลขมีค่าเท่ากับหรือมากกว่า 1 เลข 0 (ศูนย์) ที่เขียนทางขวามือถือเป็นเลขนัยสำคัญ เช่น

1.0 มีเลขนัยสำคัญ 2 ตัว
57.074 มีเลขนัยสำคัญ 5 ตัว
6.080 มีเลขนัยสำคัญ 4 ตัว

แต่ถ้าตัวเลขมีค่าน้อยกว่า 1 เลข 0 (ศูนย์) ที่อยู่ท้ายตัวเลขและอยู่ระหว่างตัวเลขถือเป็นเลขนัยสำคัญ เช่น

0.040 มีเลขนัยสำคัญ 2 ตัว
0.2005 มีเลขนัยสำคัญ 4 ตัว
0.000136 มีเลขนัยสำคัญ 3 ตัว
ตัวเลขนัยสำคัญกับการคำนวณ
การบวกและการลบ



20.2 + 3.0 + 0.3 = 23.5 (ทศนิยมน้อยที่สุดคือ 1 ตำแหน่ง)
2.12 + 3.895 + 5.4236 = 11.4386 ในที่นี่ตัวเลขที่มีตำแหน่งทศนิยมน้อยที่สุดคือ 2 ตำแหน่ง ดังนั้นคำตอบคือ 11.44 (การปัดเศษถ้ามีค่ามากกว่าหรือเท่ากับ 5 ให้ปัดขึ้น)
การคูณและการหาร


21.1 x 0.029 x 83.2 = 50.91008 (0.029 มีเลขนัยสำคัญ 2 ตัว) ดังนั้นคำตอบคือ 51
อ้างอิง
http://www.bloggang.com/viewdiary.php?id=pelades&month=05-2007&date=15&group=3&gblog=4,
http://www.waterlab-dwr.com/wizContent.asp?wizConID=79&txtmMenu_ID=7
ดูเพิ่ม
ปุ๋ยหมัก

ปุ๋ยหมัก คือ ปุ๋ยที่ได้จากการหมักสารอินทรีย์ให้สลายตัวผุพังตามธรรมชาติ โดยนำสิ่งเหล่านั้นมากองรวมกัน รดน้ำให้ชื้น แล้วปล่อยทิ้งไว้ให้เกิดการย่อยสลายตัวโดยกิจกรรมของจุลินทรีย์ จึงนำไปใช้ปรับปรุงดิน ในการเตรียมกองปุ๋ยหมัก อาจใส่ปุ๋ยเคมีเพื่อช่วยเร่งกิจกรรมของจุลินทรีย์ดิน เป็นการเพิ่มคุณค่าด้านธาตุอาหารของปุ๋ยหมักด้วย
ปัจจัยที่จำเป็นต่อการทำปุ๋ยหมัก

การเลือกสถานที่ที่จะใช้ในการทำปุ๋ยหมัก

ควรเลือกบริเวณใกล้กับแหล่งซากสัตว์และซากพืช ให้มากที่สุด และสะดวกในกานขนย้ายไปใช้
ควรอยู่ใกล้แหล่งน้ำ แต่ควรอยู่ห่างจากแหล่งน้ำบริโภค
ควรเป็นบริเวณที่ดอน น้ำท่วมไม่ถึง
การเตรียมวัสดุ

ซากพืช เช่น ฟางข้าว เปลือกถั่ว ต้นถั่ว ต้นข้าวโพด ใบอ้อย ต้นและใบฝ้าย ซากพืชตระกูลถั่วต่างๆทั้งที่เป็นหญ้าสดและหญ้าแห้ง ใบไม้ทุกชนิด เป็นต้น
ซากสัตว์ หรือ ปุ๋ยคอก เป็นแหล่งของจุลินทรีย์และอาหารของจุลินทรีย์หรืออาจจะใช้สารเร่งที่เป็นแหล่งจุลินทรีย์ที่มีประสิทธิภาพในการย่อยสลาย
ปุ๋ยเคมี ในการทำปุ่ยหมักมักมีวัตถุประสงค์เพื่อเพิ่มธาตุอาหาร ให้เแก่จุลินทีรย์ เช่น การเพิ่มธาตุไนโตรเจนลงในกองปุ๋ย ซึ่งจะใช้ปุ๋ยแอมโมเนียมซัลเฟต หรือ ปุ๋ยยูเรีย เพื่อเป็นแหล่งธาตุอาหารให้แก่จุลินทรีย์ที่ทำหน้าที่ในการย่อยสลายซากพืชในกองปุ๋ยหมัก โดยไนโตรเจนจากปุ๋ยเคมีที่ใส่ลงในกองปุ๋ยจะถูกจุลินทรีย์นำไปใช้และแปรสภาพให้เป็นสารอินทรีย์ไนโตรเจน
ปูนขาว เป็นการใส่เพื่อปรับสภาพความเป็นกรดเป็นด่างให้เหมาะสม ต่อการเจริญเติบโตและการย่อยสลายซากพืชจากจุลินทรีย์ โดยการใช้ปูนขาว ประมาณ 20 กิโลกรัม ต่อซากพืชแห้ง 1ตัน
อุปกรณ์ต่างๆที่ใช้ในการผลิตปุ๋ย
ขั้นตอนการกองปุ๋ยหมัก


ชั้นล่างสุดหรือชั้นที่ 1 เมื่อนำวัสดุที่เป็นซากพืชมากองจนได้ความหนาขนาด 30-40 cm โดยมีขนาดความกว้างและความยาวตามต้องการ รดน้ำให้ชุ่มและเหยียบย่ำหรืออัดให้แน่น เพื่อให้น้ำแทรกซึมเข้าสู่เศษวัสดุ โรยทับด้วยปุ๋ยคอกให้ทั่ว หนาประมาณ 5 cm รดน้ำและรดสารเร่งที่เตรียมไว้เป็นสารละลายตามความเข้มข้นที่ระบุไว้ในฉลาก และหว่านปุ๋ยเคมีทับลงเป็นชั้นบางๆ
ชั้นที่ 2 เป็นชั้นที่อยู่ถัดขึ้นมา ก็ปฏิบัติเช่นเดียวกับชั้นที่ 1 คือ นำเศษวัสดุมากองต่อขึ้นจากชั้นที่1 ให้ได้ความหนาประมาณ 30-40 cm รดน้ำให้ชุ่มและเหยียบให้แน่น โรยปุ๋ยคอก สารเร่ง และสารเคมีลงไปบนผิวหน้า
ชั้นที่ 3 - 4 ทำเป็นชั้นๆ ให้แต่ละกองมี4ชั้น และ ชั้นบนสุดนำดินมาโรยทับเอาไว้ให้มีความหนาประมาณ 2-3 นิ้ว เพราะจะช่วยป้องกันสัตว์มาคุ้ยเขี่ยกองปุ๋ย ช่วยป้องกันน้ำฝนชะล้างและความร้อนจากแสงแดด และเพื่อช่วยรักษาระดับความชื้นภายในกองปุ๋ย
การดูแลรักษาปุ๋ยหมัก
ควรรดน้ำอย่างสม่ำเสมอ
ควรตรวจสอบความชื้นในกองปุ๋ย โดยการบีบเศษวัสดุจากกองปุ๋ย
การกองปุ๋ยปุ๋ยแบบชนิดกลับกอง จะมีการจัดวางกองเป็นชั้น แล้วมีการกลับกองทุก 10-15 วัน
การกองปุ๋ยแบบไม่กลับกอง จะทำแบบเดียวกับแบบชนิดกลับกอง แต่มีการทำช่องระบายอากาศไว้
ลักษณะปุ๋ยหมักที่นำไปใช้ได้แล้ว
อุณหภูมิในกองลดลงเท่ากับอุณหภูมิภายนอกรอบๆกองปุ๋ย
สีของเศษวัสดุเปลี่ยนเป็นสีน้ำตาลดำ และมีลักษณะอ่อนนุ่มและเปื่อยยุ่ย
ไม่มีกลิ่นฉุนของก๊าซต่างๆ
อาจมีหญ้าหรือเห็ดขึ้นบนกองปุ๋ยหมักได้
การใช้ประโยชน์จากปุ๋ยหมัก
การใช้ปุ๋ยหมักในการเตรียมแปลงในการปลูกผักและพืชไร่และไม้ดอก
ใช้เป็นปุ๋ยแต่งหน้า
การใช้ปุ๋ยหมักกับการปลูกพืชผักและไม้ดอกไม้ประดับในภาชนะปลูก
การใช้ปุ๋ยหมักกับไม้ผล
ดูเพิ่ม


กุ้งเรดบี
งวงตาล
ปลาแซลมอน
ปุ๋ยหมัก
ผักกาดหอม
ไม้คาบ
การเป็นทายาท

REDIRECT มรดก/บททั่วไป#การเป็นทายาท
โหมะน์ฮี่นก้า

โหมะน์ฮี่นก้า เป็นชื่อของขนมจีนของพม่าชนิดหนึ่งที่มีเนื้อปลาและหยวกกล้วยเป็นส่วนผสมหลัก
เครื่องปรุง

ขนมจีน
ปลาช่อนต้มที่ตำหรือบดจนละเอียด
หยวกกล้วยหั่น
กระชาย
เม็ดพริกไทยดำ
ต้นตะไคร้ตัดใบออก 2 ต้น
หัวหอม
กระเทียมแกะเปลือก
แป้งสำหรับทำโหมะน์ฮี่นก้า
ถั่วฝักยาวต้มหั่น
พริกป่น
น้ำ
วิธีทำ
นำกระชาย กระเทียม และเม็ดพริกไทยดำมาตำให้ละเอียด หรือบดด้วยเครื่องบดก็ได้ หลังจากนั้นนำมาพักไว้
ตั้งหม้อเติมน้ำไว้ครึ่งหม้อ ใส่ตะไคร้ที่ทุบไว้ลงไปประมาณ 2 ต้น ต่อจากนั้นให้ใส่เครื่องเทศที่พักไว้ก่อนหน้าลงไป ตามด้วยหัวหอมตำบุพอแตกและหยวกกล้วยหั่น
หลังจากนั้นก็ให้นำเนื้อปลาช่อนที่ต้มไว้นำมาตำหรือบดให้เละ แล้วใส่แป้งสำหรับทำโหมะน์ฮี่นก้าลงไปในตอนสุดท้าย
หลังจากใส่ทุกอย่างครบแล้วก็ต้มให้เปื่อยที่สุด พอสุกก็นำมาตักใส่จานขนมจีนที่เตรียมไว้แล้ว โรยด้วยด้วยพริกป่นกับถั่วฝักยาวต้มหั่น ถ้าไม่กินเผ็ดไม่ต้องใส่พริกป่นมากก็ได้
ทั้งหมดให้กะปริมาณเอาตามสมควร
แหล่งข้อมูลอื่น
ให้โดยเสน่หา

REDIRECT ให้
การให้

REDIRECT ให้
การให้โดยเสน่หา

REDIRECT ให้
หน้าหลัก

__NOEDITSECTION__
แฮร์รี่ พอตเตอร์

แฮร์รี่ พอตเตอร์ เป็นนวนิยายแฟนตาซี ประพันธ์โดย เจ. เค. โรว์ลิ่ง ซึ่งเป็นเรื่องราวที่เกี่ยวข้องกับเด็กชายพ่อมดชื่อว่า แฮร์รี่ พอตเตอร์ หนังสือในชุดแฮร์รี่ พอตเตอร์มีจำนวนเจ็ดเล่ม โดยหนังสือเล่มแรกในชุด แฮร์รี่ พอตเตอร์กับศิลาอาถรรพ์ วางจำหน่ายในฉบับภาษาอังกฤษเมื่อปี ค.ศ. 1997 และฉบับภาษาไทยในปี ค.ศ. 2000 ส่วนเล่มที่เจ็ด ซึ่งเป็นเล่มสุดท้ายของชุด มีชื่อว่า แฮร์รี่ พอตเตอร์กับเครื่องรางยมทูต ฉบับภาษาอังกฤษออกวางจำหน่ายทั่วโลกในวันที่ 21 กรกฎาคม ค.ศ. 2007 รวมถึงได้รับการจัดแปลไปเป็นภาษาต่าง ๆ 67 ภาษา
คู่มือ แฮร์รี่ พอตเตอร์ฉบับภาษาไทย
สารบัญ

หนังสือ

แฮร์รี่ พอตเตอร์กับศิลาอาถรรพ์
แฮร์รี่ พอตเตอร์กับห้องแห่งความลับ
แฮร์รี่ พอตเตอร์กับนักโทษแห่งอัซคาบัน
แฮร์รี่ พอตเตอร์กับถ้วยอัคนี
แฮร์รี่ พอตเตอร์กับภาคีนกฟีนิกซ์
แฮร์รี่ พอตเตอร์กับเจ้าชายเลือดผสม
แฮร์รี่ พอตเตอร์กับเครื่องรางยมทูต
ควิดดิชในยุคต่างๆ
สัตว์มหัศจรรย์และถิ่นที่อยู่

โลกพ่อมดแม่มด
โลกมักเกิ้ล
อ้างอิง
แหล่งข้อมูลอื่น
แฮร์รี่ พอตเตอร์/แฮร์รี่ พอตเตอร์กับศิลาอาถรรพ์

แฮร์รี่ พอตเตอร์กับศิลาอาถรรพ์ (Harry Potter and the Philosopher's Stone) โดย เจ.เค. โรว์ลิ่ง ตีพิมพ์ครั้งแรก กรกฎาคม 2540 สำนักพิมพ์บลูมสเบอร์รี่ สหราชอาณาจักร
แหล่งข้อมูล
เกี่ยวกับวรรณกรรม

ชื่อเรื่องเกี่ยวข้องกับหินวิเศษที่นักเล่นแร่แปรธาตุค้นหา หินนี้สามารถเปลี่ยนวัตถุใด ๆ เป็นทองคำได้ และสามารถทำให้ผู้ครอบครองเป็นอมตะ
ในสหรัฐอเมริกา ใช้ชื่อหนังสือว่า Harry Potter and the Sorcerer's Stone
รุ่นบันทึกเสียงเป็นคาสเซ็ตและ CD บันทึกเสียงโดย สตีเฟน ฟราย (Stephen Fry)
จำนวนคำ

คำวิจารณ์เกี่ยวกับเล่มนี้โดยโรว์ลิ่ง

Q: คุณเขียนใหม่บ่อยไหม
A: เยอะมาก ๆ เลย มีอยู่ครั้งเดียวที่ฉันนั่งลง เขียนเรื่องตอนหนึ่งจนจบ และไม่เปลี่ยนแปลงมันอีก มันอยู่ในแฮร์รี่ พอตเตอร์กับศิลาอาถรรพ์ เมื่อแฮร์รี่เรียนบิน ฉันจำได้อย่างแจ่มแจ้งเลย - เรื่องเดิม ๆ ที่เคยได้ฟังกันบ่อย ๆ - ลูกสาวฉันนอนหลับอยู่ วันนี้เป็นวันที่อากาศสดใสมาก ฉันนั่งอยู่ในร้านกาแฟ และเขียนบทนี้ตั้งแต่ต้นจนจบเลย และฉันคิดว่าฉันเปลี่ยนแค่สองคำ ซึ่งแปลกมาก ๆ เลยสำหรับตัวฉัน
ทำไมชื่อในสหรัฐฯถึงไม่เหมือนกัน
Q: คุณรู้สึกรำคาญไหมที่ในอเมริกาเขาเปลี่ยนชื่อเรื่องของคุณ
A: พวกเขาเปลี่ยนชื่อเล่มแรก แต่ก็ด้วยความยินยอมของฉันเอง ฉันหวังว่าฉันจะไม่เห็นด้วยในตอนนั้น แต่ว่ามันเป็นเล่มแรกของฉัน และก็ดีใจมาก ๆ ที่มีใครตีพิมพ์ผลงานของฉัน
รางวัล
Nestlé Smarties Book Prize 1997 Gold Medal 9-11 years
FCBG Children's Book Award 1997 Overall winner and Longer Novel Category winner
Birmingham Cable Children's Book Award 1997
Young Telegraph Paperback of the Year 1998
British Book Awards 1997 Children's Book of the Year
Sheffield Children's Book Award 1998
Whitaker's Platinum Book Award 2001
แหล่งข้อมูลอื่น
ภาษาพีเอชพี/เริ่มต้นกับ PHP

เนื้อหาในหมวดนี้

คำนำ
คู่มือพื้นฐาน
การติดตั้ง
ปรับแต่งไฟล์ Runtime
ภาษาพีเอชพี/เริ่มต้นกับ PHP/คำนำ/อะไรคือ PHP

อะไรคือ PHP?
อะไรคือ PHP?
PHP, เป็นคำย่อจาก "PHP: Hypertext Preprocessor" คือ ภาษาคอมพิวเตอร์ แบบ Open Source ที่ใช่กันอย่างแพร่หลาย ซึ่งใช้ในการจำทำเว็บและสามารถประมวลผลออกมาเป็นรูปแบบ HTML . 
นั้นคือคำตอบทั่วๆ ไปที่คุณจะได้รับ, แต่มันหมายถึงอะไรล่ะ? ยกตัวอย่าง:
ตัวอย่างที่ 1-1. ตัวอย่างเกริ่นนำ
 &lt;html&gt;
 &lt;head&gt;
 &lt;title&gt;Example&lt;/title&gt;
 &lt;/head&gt;
 &lt;body&gt;
 &lt;?php 
 echo "Hi, I'm a PHP script!"; 
 ?&gt;
 &lt;/body&gt;
 &lt;/html&gt; 
ข้อสังเกตุของความแตกต่างในการเขียนสคริป์ PHP กับภาษาอื่นๆ เช่น Perl หรือ C คือ แทนที่เราจะเขียนคำสั่งหลายๆ คำสั่งเพื่อแสดงผล HTML คือ คุณสามารถเขียนสคริป์ HTML ควบคู่กับสคริป์ PHP (จากตัวอย่างคือ การแสดงผลข้อความ). ภาษา PHP จะใช้แท็กเริ่มและจบคลุมภาษา PHP เพื่อให้คุณได้เริ่มใช้ภาษา และ ออกจากการใช้ภาษา PHP
สิ่งที่ทำให้ PHP แตกต่างจากภาษา Client-Side Script เช่น Javascript คือการที่ PHP ประมาวลผลบน Server. ถ้าคุณมีสคลิป์ที่คล้ายกันบน Server, Client ที่เปิดจะได้รับผลที่เหมือนกัน และ ไม่มีทางประมวลผลผิดเพี้ยนอย่างแน่นอน. คุณสามารถทำแม้กระทั้ง เปลี่ยนไฟล์ HTML แล้วมาเขียนด้วย PHP แทน ผู้ที่เข้าชมเว็บไซท์ของคุณ จะไม่มีทางรู้ได้เลยว่ามันไม่เหมือนกัน
สิ่งที่เยี่ยมที่สุดในการใช้ภาษา PHP นั้นคือมันง่ายมากๆ สำหรับผู้เริ่มเขียน แต่ก็ยังรวมจุดเด่นต่างๆ ที่ระดับสูง สำหรับผู้เขียนโปรแกรม คุณไม่จำเป็นที่จะต้องอ่านคุณสมบัติของ PHP ที่ยาวเยียด ก็ได้ คุณสามารถข้าม แล้วเปิดอ่าน ทำความเข้าใจนิดเดียว และเริ่มเขียนสคริป์ง่ายๆ ในไม่กี่ชั่วโมง
แม้่่ว่า การพัฒนาเว็บไซท์ด้วย PHP เจาะจงจะใช้ Server-Side Script หรือการประมวลผลบน Server ก็ตาม, คุณสามารถทำอื่นๆ อีกหลายอย่างนอกเหนือจากนั้น ลองอ่านและลองดูในหมวด PHP ทำอะไรได้บ้าง?
เนื้อหาในหมวดนี้

อะไรคือ PHP?
PHP ทำอะไรได้บ้าง?
ภาษาพีเอชพี/เริ่มต้นกับ PHP/คู่มือพื้นฐาน

เนื้อหาในหมวดนี้

เราจะเริ่มต้นยังไง?
เริ่มเขียนเว็บด้วย PHP
ทดลองใช้งานจริง
ใช้ร่วมกับฟอร์ม
ใช้โค๊ด PHP เก่าในเวอร์ชั่นใหม่
ต่อจากนี้